**DILEMA**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DILEMĂ

Noi suferim iremediabil,

Să nemurim nu mai e vreme.

Şi tu şi eu, două dileme

Dintr-un destin impenetrabil.

Ca un pluton de execuţie,

Întreaga lume ne pândeşte.

Eu ard şi dorul meu tot creşte.

Şi nu avem nici o soluţie.

Cuţite reci îmi taie gândul

Ce-mi poartă paşii către tine.

Să-ţi fie zilele senine.

Pe mine să mă ducă vântul.

Pe mine să mă ardă sorii

Acestei galaxii pierdute

În clipele ne petrecute

Decât pe ţărmuri iluzorii.

Nu te-am iubit, nu te iubesc

Şi n-am să te iubesc vreodată

Dar fi-vei veşnic adorată

De eul meu nepământesc!